Huw Jones (darlledwr)

Canwr, darlledwr a dyn busnes o Gymru yw Huw Jones (ganwyd 5 Mai 1948). Daeth yn ffigwr amlwg yng ngherddoriaeth Cymru yn y 1960au ac am ei gân brotest Dŵr oedd yn sôn am foddi Capel Celyn a Chwm Tryweryn. Cyd-sefydlodd nifer o gwmnïau cyfryngol Cymraeg yn cynnwys Sain, Teledu'r Tir Glas a Barcud. Bu'n brif weithredwr S4C rhwng 1994 a 2005 ac yn gadeirydd y sianel rhwng 2011 a 2019.

Bywyd cynnar
Ganwyd David Huw Jones ym Manceinion. Symudodd y teulu i Gaerdydd lle addysgwyd Huw yn Ysgol Bryntaf ac Ysgol Uwchradd Y Bechgyn. Ar ôl gadael ysgol astudiodd Ffrangeg yng Ngholeg yr Iesu, Rhydychen.

Cychwynnodd ganu yn gyhoeddus yng Ngwersyll yr Urdd Glan-llyn, ac yna yng nghlybiau canu gwerin yng Nghaerdydd. Roedd yn perfformio'n aml gyda cyfoedion fel Heather Jones, Geraint Jarman, Huw Jenkins ac Eluned Evans.

Gyrfa
Ym 1968 arwyddodd i Welsh Teldisc a rhyddhau'r EP Cymru'r Canu Pop a flwyddyn yn ddiweddarach y sengl "Y Ffoadur". Nid oedd Huw yn hapus gyda chyfleusterau recordio cyntefig Welsh Teldisc ac felly ym 1969 ffurfio Cwmni Recordiau Sain gyda gyda Dafydd Iwan a Brian Morgan Edwards. Daeth yn reolwr-gyfarwyddwr y cwmni hyd at 1981.

Cyd-sefydlodd un o'r cwmnïau teledu annibynnol cyntaf, Teledu'r Tir Glas a'r cwmni adnoddau Barcud, ac roedd yn Gadeirydd y cwmni hwnnw rhwng 1981-1993. Mae nawr yn Gadeirydd Portmeirion Cyf., yn is-Gadeirydd Canolfan Iaith Nant Gwrtheyrn ac yn Ymddiriedolwr y Gymdeithas Deledu Frenhinol.

Erbyn y 1970au cynnar roedd yn cyflwyno y rhaglen bop wythnosol ar BBC Cymru, Disc a Dawn.

Roedd yn brif weithredwr S4C rhwng 1994 a 2005 a daeth yn gadeirydd Awdurdod S4C ym Mehefin 2011. Ymddeolodd o'r swydd yn Medi 2019.

Bywyd personol
Dwy flynedd ar ôl sefydlu Sain, penderfynodd Huw a'i wraig symud i'r gogledd i fagu teulu. Symudodd i Landwrog gan rhentu bwthyn yno i ddechrau.

Disgyddiaeth
Senglau/EP
bawd
 Teitl Fformat Label Rhif Catalog Blwyddyn Clip sainCymru'r Canu PopEP 7"Teldisc- Pops y CymroPYC 54361968Y Ffoadur / Dewch I Ganu (La, La, La) Sengl 7" Welsh Teldisc WD 912 1969Dŵr / Fy Ngwlad Fy Hun Sengl 7" Sain SAIN 1 1969 Delwedd:Dwr - Huw Jones.oggPaid Digalonni / Ffoi Sengl 7" Sain SAIN 3 1970 Delwedd:Paid Digaloni - Huw Jones, Brân And Sidan.oggGwylliaid Cochion Mawddwy EP 7" Sain SAIN 9 1970 Delwedd:Gwylliaid Cochion Mawddwy - Huw Jones, Brân And Sidan.oggDaw Dydd EP 7" Sain SAIN 21 1971Dwi Isio Bod Yn Sais EP 7" Sain SAIN 33E 1973 Delwedd:Dwisho bod yn sais - Huw Jones, Brân And Sidan.ogg

Albymau
 Teitl Fformat Label Rhif Catalog Blwyddyn Adlais  Albwm, LP Sain SAIN 1074H 1976

Cyfeiriadau

Categori:Genedigaethau 1948
Categori:Cantorion yr 20fed ganrif o Gymru
Categori:Cantorion Cymraeg o Gymru
Categori:Cyn-fyfyrwyr Coleg yr Iesu, Rhydychen
Categori:Darlledwyr yr 20fed ganrif o Gymru
Categori:Darlledwyr Cymraeg o Gymru
Categori:Gweithredwyr teledu o Gymru
Categori:Pobl fusnes yr 20fed ganrif o Gymru
Categori:Pobl fusnes yr 21ain ganrif o Gymru
Categori:Pobl a aned ym Manceinion
Categori:Prif weithredwyr o Gymru
Categori:Prosiect Wicipop